paragraph_text: Beni Ḥassān (بني حسان) /Beni Hassan, =Sinovi Hassanovi/, arapsko pleme iz grupe Beduina koje je u Srednjem vijeku (sredina 13. stoljeća), vodeći Maqil Arape iz Jemena, preko Sahare raširilo islam od Maroka do Malija, postavši dominantan u krajevima nastanjenim hamitskim stanovništvom, posebno Mauritaniji. Arabizacija berberskih skupina počinje u 15. stoljeću, osobito nad plemenima Sanhaja, koji stvoriše takozvane Maure u Mauritaniji. Potomci Beni Hassana danas se nazivaju i Hassaniya, a po njima i jezik hassaniya dobiva svoje ime.